Kamu bisa jelasin ke aku soal Dua Sub Kitaran Hayat Ekonomi dalam bahasa melayu?

Dua Sub Kitaran Hayat Ekonomi (DSKHE)

Dua Sub Kitaran Hayat Ekonomi adalah pendapat Dzulfariz Azman yang mengatakan bahawa setiap kitaran hayat ekonomi yang penuh akan sentiasa mempunyai dua sub kitaran hayat, yang mana sub kitaran itu terdiri dari satu kitaran yang melampau yang mengambil masa 7 tahun dan satu sub kitaran yang normal yang tidak diketahui jangkamasa yang diambil. Pendapat ini ditulis dalam sebuah buku berjudul "Dua Sub Kitaran Hayat Ekonomi - Satu Kaedah Baru Dalam Memahami Pasaran Saham" tulisan Dzulfariz bin Aziman @ Azman dan Sariati binti Azman.

Pendapat ini berdasarkan ayat Al-Quran yang mencadangkan bahawa terdapat satu lagi kitaran selepas kitaran yang melampau seperti ayat :-

"Kemudian akan datang pula sesudah itu tahun yang padanya orang ramai beroleh rahmat hujan, dan padanya mereka dapat memerah (hasil anggur, zaitun dan sebagainya)".(Yusuf 12:49)

"Kemudian akan datang sesudah itu" menggambarkan bahawa terdapat lagi satu kitaran yang selepas kitaran yang pertama. Kitaran pertama, yang melampau, itu diambil dari ayat Al-Quran:-

Yusuf menjawab: "Hendaklah kamu menanam bersungguh-sungguh tujuh tahun berturut-turut, kemudian apa yang kamu ketam biarkanlah dia pada tangkai-tangkainya; kecuali sedikit dari bahagian yang kamu jadikan untuk makan.(Yusuf 12:47)

Kemudian akan datang selepas tempoh itu, tujuh tahun kemarau yang besar, yang akan menghabiskan makanan yang kamu sediakan baginya; kecuali sedikit dari apa yang kamu simpan (untuk dijadikan benih).(Yusuf 12:48)

Ini mencadangkan adanya kitaran yang melampau untuk 7 tahun ekonomi yang meningkat dan 7 tahun untuk ekonomi gawat.

Baki sub kitaran kedua, ianya tidaklah seperti kitaran yang pertama dan ia adalah lebih normal dengan diceritakan sebagai menaik sahaja di dalam Al-Quran.

"Kemudian akan datang pula sesudah itu tahun yang padanya orang ramai beroleh rahmat hujan, dan padanya mereka dapat memerah (hasil anggur, zaitun dan sebagainya)".(Yusuf 12:49)

Digambarkan kepada kita bahawa tahun-tahun yang berikutnya adalah tahun yang diberi rahmat rezeki kepada kita. Tiada jumlah tahun diberikan di sini dan tiada angka 7 diberikan.

Angka 7 telah dan angka faktor 7 telah banyak digunakan sebagai tempoh kitaran seperti di dalam buku "the Joseph Cycle" oleh Simon Sim dan juga ditulis di beberapa laman sesawang yang lain..

Juga dilihat dari kitab Perjanjian Baru, atau Bible menceritakan mengenai 7 tahun yang tidak dibenarkan bercucuk tanam yang dikatakan sebagai menggambarkan waktu gawat. Dalam Bahasa Indonesia sehari-harinya berbunyi :-

25:4 Tetapi setiap tahun yang ketujuh dikhususkan untuk TUHAN. Jadi sepanjang tahun itu tanah harus dibiarkan dan tak boleh dikerjakan. Jangan menanami ladang-ladang dan jangan memangkas pohon-pohon anggurmu. (Imamat 25:4)

Ayat itu juga dipandang sebagai waktu kegawatan yang selama 7 tahun atau satu tahun Sabbath. Ini diceritakan dalam Kitab Perjanjian Baru sebagai :-

25:8 Hitunglah tujuh kali tujuh tahun, sebanyak empat puluh sembilan tahun.

Antara hujah-hujah untuk adanya 2 sub kitaran ekonomi adalah terdapatnya satu kegawatan yang besar selama 7 tahun setiap di antara 22 hingga 27 tahun. Ini diterangkan dengan lanjut di dalam buku "Dua Sub Kitaran Hayat Ekonomi - Satu Kaedah Baru Dalam Memahami Pasaran Saham". Antaranya waktu ekonomi gawat di Malaysia dan gawat di Amerika Syarikat seperti waktu gawat dari 1994-2001 berkemuncak pada 1998/1999 di Malaysia, Malaysia yang gawat dari 1969 - 1976 yang dibuat Dasar Ekonomi Baru, Malaysia yang gawat 1941-1948 digambarkan dengan pegangan wang Jepun, Amerika Syarikat yang gawat pada 2008, Amerika Syarikat yang gawat tahun 1987, Amerika Syarikat yang gawat beserta inflasi pada 1958, Amerika yang gawat pada 1930.

Carta Kitaran Perniagaan (Ekonomi) dan Carta Dua Sub Kitaran Ekonomi

Dua Sub Kitaran hayat Ekonomi adalah berbeza dengan Kitaran Perniagaan. Kitaran perniagaan hanya mempunyai satu kitaran dan ia akan berulang-ulang. Ia merupakan turun naik dalam pengeluaran agregat, perdagangan dan aktiviti dalam beberapa bulan atau tahun untuk sesuatu ekonomi

Carta kitaran perniagaan yang saya ambil dari wikipedia Inggeris adalah seperti di sebelah.

Dua Sub Kitaran Hayat Ekonomi pula adalah turun naik dalam pengeluaran agregat, perdagangan dan aktiviti dalam satu tempoh tertentu yang mempunyai satu kitaran perniagaan yang melampau dan satu kitaran perniagaan yang sederhana.

Carta Dua Sub Kitaran Hayat Ekonomi adalah seperti di bawah.